Кага (, като самолетоносач: , ) е заложен и спуснат на вода като линеен кораб на Императорския флот на Япония от типа „Тоса“, впоследствие тежък самолетоносач. Преоборудван от подлежащия за унищожаване според Договора за съкращаване на ВМС (1922 г.) 2-ри корпус от линкорния проект „Тоса“ (3-ти корпус от плана за военно корабостроене от 1920 г. („8 – 8“) на Императорска Япония). В състава на 1-ва (авионосна) дивизия на ВМС в периода 1930 – 1940-те години взема участие в китайския конфликт (окупацията на град Шанхай) и бойните действия от първия период на войната в Тихия океан (ударът по Тихоокеанския флот на ВМС на САЩ и Далекоизточния флот на ВМС на Великобритания и настъпателната операция при атола Мидуей). Потопен е на 4 юни 1942 г. в битката при Мидуей, след като е повреден от пет преки бомбени попадения, изоставен е от екипажа си в резултат на избухналите пожари и е унищожен след торпедна атака на охраната си.